Source: https://hitelesmozgalom.eoldal.hu/cikkek/birosag/darak-elnok-ur-valasza---wellmann-ugyben.html
Timestamp: 2019-12-14 10:40:02+00:00

Document:
HITELES MOZGALOM - Bíróság - Darák Elnök úr válasza - Wellmann ügyben
Darák Elnök úr válasza - Wellmann ügyben
2016. El. I. H. 543. szám
Szabó József úrnak,
a Hiteles Mozgalom ügyvezetőjének
E-mail: hitelesmozgalom@gmail.com
2016. április 18-án személyesen benyújtott megkeresésére az alábbiakról tájékoztatom.
A Kúriához – főként társadalmi szervezetek, illetve ügyvédek részéről – rendszeresen érkeznek a jogegység biztosításával kapcsolatos jelzések, megkeresések, jogegységi indítvány megtételére irányuló kezdeményezések. A Kúria ezekre minden esetben indokolt választ ad. Ilyen jelzéssel élt az adott esetben a Bankszövetség is, amelyre dr. Wellmann György kollégiumvezető úr levélben válaszolt. Kollégiumvezető úr nem az ítélet, hanem az arról szóló közlemény honlapról történő levétele iránt intézkedett.
A Bankszövetség megkeresésében jelzett azon problémát, hogy a Kúria egyik tanácsának eseti döntése esetlegesen nincs összhangban a 6/2013. PJE számú jogegységi határozattal, a bírói szervezetből (konkrétan a Szegedi Törvényszékről) korábban már jelezték kollégiumvezető úrnak. Maga az ítélet a Bírósági Határozatok Gyűjteményében (http://birosag.hu/ugyfelkapcsolati-portal/anonim-hatarozatok-tara) ma is elérhető, az a peres feleket érintően változatlanul érvényes és hatályos, hiszen a Kúria ítélete ellen további jogorvoslatnak nincs helye. Ebből következően kollégiumvezető úr levele sem az ügyben eljárt tanács munkáját, sem a meghozott ítélet érvényét nem érinti.
A Kúria polgári kollégiumvezetőjének 2016. május 6-i indítványára a Kúria a következő jogkérdésben folytat jogegységi eljárást:
A jogegységi tanács várhatóan egy hónapon belül hozza meg döntését, amelyről a Kúria a nyilvánosságot tájékoztatni fogja.
Budapest, 2016. május 18. napján
Úgy érzem nem kaptunk kielégítő választ a pont egy hónapja elküldött levelünkre:
https://hitelesmozgalom.eoldal.hu/cikkek/kerdeseink-es-a-kapott-valaszok/wellmann-eleget-tett-a-bankszovetseg-keresenek-.html
Nekem úgy tűnik, Elnök úr csúsztat, de ez csak az én érzésem. A Kúria Elnöke hivatalból nem csúsztathat, hivatalból nem beszélhet mellé és hivatalból ki kell állni az Igazság mellett.
Hova is jutnánk, ha ez nem így lenne???

References: Bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria